paragraph_text: White panthers je organizacija koju osnivaju John i Leni Sinclair i Lawrece Plamondon 1968. godine u SAD-u. Uzimaju ime po uzoru na crnačku organizaciju "Stranka crnih pantera" i posvećuju se kulturnoj revoluciji. Najaktivniji su bili u gradovima Detroit i Ann Arbour u Michiganu. Započeli su kad je Huey P. Newton, suosnivač "Black panthers", na pitanje što bijelci trebaju učiniti da bi podržali "Black panthers" (crne pantere) odgovorio da bijelci trebaju formirati "White panthers" (bijele pantere). Njih se nikako ne smije smatrati za bijelačku rasističku skupinu, već upravo suprotno - sasvim su podržavali "Black panthers" i borili su se protiv kapitalizma. Osim borbe za oslobođenje političkih zatvorenika (poput crnih pantera), bijele pantere su dodale element rock and rolla, droga i seksa. Njihov glavni sastav koji je propagirao takvu filozofiju je bio MC 5.